b'\n_START_ARTICLE_\nMIT Press\n_START_PARAGRAPH_\nMIT Press je ameri\xc4\x8dka akademska izdava\xc4\x8dka ku\xc4\x87a. Sjedi\xc5\xa1te se nalazi u Sjedinjenim Ameri\xc4\x8dkim Dr\xc5\xbeavama u Cambridgeu, u saveznoj dr\xc5\xbeavi Massachusettsu. Djeluje kao jedinica Massachusettskog instituta tehnologije. \xc4\x8clan je Ameri\xc4\x8dkog udru\xc5\xbeenja sveu\xc4\x8dili\xc5\xa1nih nakladnika.\n_START_SECTION_\nPovijest\n_START_PARAGRAPH_\nKorijeni se\xc5\xbeu u 1926. godinu. Te je godine MIT pod svojim imenom objavio niz predavanja pod naslovom Problems of Atomic Dynamics koja je odr\xc5\xbeao njema\xc4\x8dki fizi\xc4\x8dar i budu\xc4\x87i nobelovac Max Born. \xc5\xa0est godina poslije MIT-ovu izdava\xc4\x8dku djelatnost prvi su put formalno institucionalizirane stvaranjem imprinta zvanog Technology Press 1932. godine. Imprint je osnovao James R. Killian, Jr., tada\xc5\xa1nji urednik MIT-ova alumni \xc4\x8dasopisa. Killian je time osniva\xc4\x8d MIT Pressa. Poslije je postao predsjednik MIT-a. Technology Press neovisno je objavio osam naslova, a 1937. u\xc5\xa1ao je u poslovni aran\xc5\xbeman s John Wiley & Sons u kojem je Wiley preuzeo marketin\xc5\xa1ke i uredni\xc4\x8dke odgovornosti. 1962. zdru\xc5\xbeeni pothvat s Wileyem je okon\xc4\x8dao, nakon 125 objavljenih naslova. IZdanje je poprimilo svoje dana\xc5\xa1nje suvremeno ime nakon ovog odvajanja, i od tad funkcionira kao neovisna izdava\xc4\x8dka ku\xc4\x87a. ._NEWLINE_Godine 1981. MIT Press objavio je prvu knjigu pod imprintom Bradford Books-a: Brainstorms: Philosophical Essays on Mind and Psychology autora Daniela C. Bennetta.\n_START_SECTION_\nLogotip\n_START_PARAGRAPH_\nLogo (ili tiskarski znak) dizajnirao je ranih 1960-oj prvi umjetni\xc4\x8dki direktor MIT Pressa Muriel Cooper. Zasniva se na malim tiskanim slovima "mitp," stoga visoko "t" kod pete pruge i spu\xc5\xa1teno "p" kod \xc5\xa1este i sedme pruge. Logo pone\xc5\xa1to reminiscira na trigrame I Chinga.'